**CONTRACT PENTRU STUDIILE UNIVERSITARE DE POSTDOCTORAT**

***An universitar 2023-2024***

Nr. .................../19.02.2024

Între

1. ACADEMIA DE STUDII ECONOMICE DIN BUCUREŞTI (Instituţie Organizatoare de Studii Universitare de Doctorat, denumită în continuare ASE- IOSUD, cu sediul în Piaţa Romană nr. 6, sector 1, telefon 021/319.19.00, fax: +40 21 319.18.99, reprezentată legal prin Prof. univ. dr. Nicolae ISTUDOR în calitate de Rector şi

1. D-na/Dl. ............................................................................................................... identificat (ă) cu actul de identitate … … seria ...............nr. .............., cod numeric personal ................................................, domiciliat (ă) în localitatea ................................, str....................................................................... nr. ..., bl. ......., sc..., etaj. ..., ap...... judeţul /sectorul ………………………..

tel. ............................., adresă de e-mail…………..………………………………………..…...., înmatriculat (ă) la data de 19.02.2024 în calitate de cercetător postdoctorand, pe un loc cu finanţare din fonduri proprii ASE/cu taxă, la forma cu frecvenţă; în programul postdoctoral de cercetare avansată din domeniul ………………………………...................................................……………., şi

1. D-na/Dl. prof.univ.dr. .............................................................................................membru al Școlii doctorale ......................................................, domeniul de doctorat …………………...............………în calitate de mentor al cercetătorului postdoctorand, a intervenit prezentul contract.

**Art.1. Obiectul contractului**

(1) Prezentul Contrat are ca obiect derularea activităţilor pe parcursul programului postdoctoral de cercetare avansată ale cercetătorului postdoctorand, reglementând raporturile dintre IOSUD - ASE, Școala postdoctorală, cercetătorul postdoctorand şi mentor, cu precizarea drepturilor şi obligaţiilor părţilor semnatare, în concordanţă cu Carta ASE, a Regulamentului privind organizarea și desfășurarea programelor postdoctorale de cercetare avansată al ASE şi cu legislaţia în vigoare.

(2) **Titlul temei** de cercetare aleasă este:

.............................................................................................................................................................................................................................

**Art.2. Durata contractului**

Prezentul contract se încheie pentru un ciclu academic corespunzător unui program postdoctoral de cercetare avansată de doi ani, respectiv **19.02.2024 - 18.02.2026**. Programul postdoctoral de cercetare avansată se poate întrerupe, la cererea cercetătorului postdoctorand, din motive temeinice (gravididate, probleme de sănătate, probleme profesionale), pe baza depunerii la biroul CSUD a unor documente justificative~~.~~ Întreruperea este aprobată de către Consiliul pentru Studiile Universitare de Doctorat (CSUD) al ASE -IOSUD, în baza avizului mentorului şi cu acordul CSUD. Perioadele de întrerupere cumulate, nu pot depăşi doi ani. Durata studiilor universitare de postdoctorat se prelungeşte cu perioadele cumulate ale întreruperilor aprobate. Pentru fiecare perioadă de întrerupere a studiilor postdoctorale de cercetare avansată ale cercetătorului postdoctorand se încheie câte un act adiţional la prezentul Contract, ce va fi semnat de părţi.

**Art. 3 Drepturile şi obligaţiile cercetătorului postdoctorand**

 (1) Pe parcursul desfăşurării programului de studii postdoctorale de cercetare avansată, cercetătorul postdoctorand are următoarele drepturi:

a) să beneficieze de sprijinul, îndrumarea şi coordonarea mentorului;

1. să participe la seminariile sau reuniunile de lucru ale personalului de cercetare-dezvoltare, respectiv ale centrelor de cercetare din cadrul ASE-IOSUD, atunci când sunt în discuţie teme relevante pentru studiile universitare de postdoctorat;
2. să aibă acces la centrele de documentare, bibliotecile şi echipamentele şcolii postdoctorale şi ale ASE-IOSUD pentru elaborarea rapoartelor de cercetare şi a lucrării de sinteză finale;
3. să lucreze împreună cu echipe de cercetători din cadrul ASE-IOSUD sau din cadrul unor unităţi de cercetare-dezvoltare care au încheiat acorduri sau parteneriate instituţionale cu ASE-IOSUD;
4. să beneficieze de mobilităţi naţionale sau internaţionale, în limita fondurilor disponibile;
5. să beneficieze de sprijin financiar din partea ASE-IOSUD pentru participarea la conferinţe interne şi internaţionale şi pentru publicarea de articole, în limita fondurilor disponibile. Cercetătorii postdoctoranzi pot beneficia de sprijin financiar doar pentru articolele şi participările la conferinţe care constituie obligativitate contractuală.

(2) Pe parcursul desfăşurării programului postdoctoral de cercetare avansată cercetătorul postdoctorand are următoarele obligaţii:

a) să cunoască şi să respecte Regulamentul privind organizarea și desfășurarea programelor postdoctorale de cercetare avansată al ASE - IOSUD şi celelalte acte normative care reglementează organizarea şi desfăşurarea procesului de învăţământ și de cercetare;

1. să respecte graficul de cercetare stabilit împreună cu mentorul şi să-şi îndeplinească obligaţiile de susţinere a lucrărilor şi de prezentare a rezultatelor cercetării;
2. să fie în legătură cu mentorul;
3. să respecte disciplina instituţională;
4. să anunţe, în scris, secretariatul CSUD cu privire la orice modificare a datelor sale personale şi de contact (nume, domiciliu, telefon, e-mail etc);
5. să consulte periodic www.doctorat.ase.ro şi pagina electronică personală, unde sunt publicate informaţii utile de interes general şi personal;
6. să respecte buna conduită în cercetarea ştiinţifică, să nu plagieze rezultatele sau publicaţiile altor autori, să nu confecţioneze rezultate sau să înlocuiască rezultatele proprii cu date fictive şi/sau să nu utilizeze surse nedeclarate, în caz contrar fiind sancţionat conform prevederilor legale~~;~~
7. să menţioneze pe fiecare articol publicat şi pe fiecare lucrare prezentată la conferinţe numai afilierea la Academia de Studii Economice din Bucuresti (pentru versiunea în limba engleză se trece “The Bucharest University of Economic Studies”).
8. să respecte regulile de prevenire şi stingere a incendiilor, de apărare civilă, precum şi prevederile art. 22 şi art. 23 din Legea nr. 319/2006 privind sănătatea şi securitatea în muncă, cu modificările şi completările ulterioare.

**Art.4. Drepturile şi obligaţiile mentorului**

 (1) Mentorul are, pe lângă drepturile ce decurg din contractul său de muncă, următoarele drepturi:

1. să fie remunerat pentru activităţile de coordonare la studiile de postdoctorat;
2. să îndrume şi să evalueze activitatea cercetătorului postdoctorand în cadrul programului postdoctoral de cercetare avansată, conform autonomiei profesionale şi universitare, urmărind exigenţele programului de studii universitare de postdoctorat şi respectând interesele profesionale ale cercetătorului postdoctorand;
3. să refuze îndrumarea cercetătorului postdoctorand, în condiţiile în care este pus fără voia sa în situaţia unui conflict de interese;
4. să solicite Consiliului şcolii post-doctorale/doctorale, pe baza unor motive bine întemeiate, întreruperea relaţiei de îndrumare cu un cercetător postdoctorand;
5. să solicite exmatricularea cercetătorului postdoctorand dacă acesta nu-şi îndeplineşte obligaţiile din programul postdoctoral de cercetare avansată.

**Art. 5. Drepturile şi obligaţiile ASE - IOSUD (1) ASE- IOSUD are următoarele drepturi:**

1. să solicite cercetătorului postdoctorand să respecte legislaţia în vigoare şi regulamentele ASE - IOSUD şi să-l sancţioneze în cazul constatării abaterilor de la acestea;
2. să stabilească cuantumul anual al taxei de şcolarizare, defalcarea acesteia pe tranşe; să stabilească cuantumul taxelor pentru alte servicii universitare;
3. să ceară cercetătorului postdoctorand să achite, la termenele stabilite, taxa de studii (dacă este cazul) şi să aplice sancţiunile specifice în cazul în care acesta nu îşi execută această obligaţie;

 (2) ASE- IOSUD are următoarele obligaţii :

1. să asigure condiţiile materiale şi logistice necesare pentru derularea activităţilor specifice studiilor postdoctorale de cercetare avansată;
2. să asigure condiţiile de exercitare a drepturilor cercetătorului postdoctorand, în concordanţă cu legislaţia în vigoare;
3. să acorde atestatul de studii postdoctorale, după îndeplinirea tuturor obligaţiilor de studii şi cercetare ştiinţifică.

 **Art. 6. Finanţare**

1. Finantarea programelor postdoctorale de cercetare avansată se va face din veniturile proprii ale ASE, pentru cercetătorii postdoctoranzi care au primit aprobare CA pentru scutirea de plată a taxei de școlarizare, din taxa de studiu stabilită prin Hotătâre a Senatului ASE – IOSUD, pentru cercetătorii postdoctoranzi admiși cu taxă, sau din alte surse legal constituite.
2. În cazul în care cercetătorul postdoctorand, îmnatriculat la învățământ cu taxă, nu achită taxa de studiu la termenele prevăzute de regulament, Biroul CSUD îl va notifica pe acesta prin email cu privire la obligațiile de plată. Dacă în termen de 30 de zile de la data transmiterii notificării, cercetătorul postdoctorand nu achită taxa de școlarizare devenită scadentă, acesta va fi exmatriculat. Rectorul, la propunerea CSUD, poate decide anularea exmatriculării, dacă cercetătorul postdoctorand achită taxa de școlarizare cel mai târziu cu trei zile înainte de începerea perioadei de depunere a rapoartelor de progres, aferente anului universitar respectiv.
3. Reluarea studiilor postdoctorale de cercetare avansată după întrerupere se face în regim de finanţare din venituri proprii ale ASE sau cu taxă, în conformitate cu reglementările aplicabile, în limita locurilor disponibile. Taxa de şcolarizare va fi cea în vigoare în anul universitar în care cercetătorul postdoctorand revine după întrerupere. Reluarea studiilor după întrerupere se face pe baza unui act adiţional la prezentul contract.
4. La finalul celor 2 ani ai programului de studii universitare de postdoctorat, în cazul în care mentorul și cercetătorul postdoctorand constată că cercetarea este deosebit de complexă, durata programului poate fi prelungită cu 1 sau 2 ani, **doar la taxă**, la propunerea mentorului, cu avizul CSUD și cu aprobarea Senatului ASE.

**Art. 7. Rezultatele minime pe care un cercetător postdoctorand trebuie să le realizeze până la finalizarea studiilor sunt:**

1. 4 (patru) rapoarte științifice (câte un raport pentru fiecare semestru), promovate cu succes în sesiunile special organizate în acest sens;
2. lucrare de sinteză privind cercetarea și rezultatele obținute;
3. participarea cu lucrări prezentate (oral/poster) la cel puțin 3 (trei) conferințe/congrese științifice, dintre care 1 (una) indexată Web of Science sau Scopus. Conferința științifică indexată Web of Science sau Scopus poate fi echivalată cu un articol indexat Web of Science/Scopus;
4. cel puțin un articol publicat/acceptat pentru publicare într-o revistă de specialitate indexată Web of Science, încadrată în zona roșie/zona galbenă/zona gri (conform UEFISCDI), sau cel puțin 2 (două) articole publicate/acceptate spre publicare într-o revistă de specialitate indexată Web of Science (fără indicatori scientometrici).
5. cel puțin 3 (trei) articole publicate în reviste indexate în cel puțin trei baze de date internaționale (BDI). Un singur articol BDI poate fi echivalat cu un capitol de carte, apărută la o editura din țară sau din străinătate.

**Art. 8. Încetarea/ Modificarea/ Rezilierea Contractului**

(1) Contractul de studii universitare de postdoctorat încetează:

1. la data aprobării de către CSUD a cererii cercetătorului postdoctorand de retragere de la studiile universitare de postdoctorat din ASE-IOSUD sau
2. la data finalizării de către cercetătorul postdoctorand a studiilor universitare de postdoctorat.

Obligaţiile prevăzute până la data încetării Contractului trebuie executate în condiţiile contractuale.

(2)Contractul se reziliază, fără intervenţia instanţei de judecată şi fără alte formalităţi, astfel:

a)în cazul exmatriculării cercetătorului postdoctorand rezilierea se produce prin adoptarea deciziei de exmatriculare de către CSUD;

b) în situaţia în care cercetătorul postdoctorand nu respectă obligaţiile şi condiţiile din prezentul Contract rezilierea se produce la data comunicării de către ASE- IOSUD a constatării nerespectării Contractului de către cercetătorul postdoctorand, fără a fi nevoie de o punere în întârziere sau de o altă formalitate, ori de intervenţia instanţei de judecată.

 Universitatea este îndreptăţită la plata de către cercetătorul postdoctorand a debitelor acumulate, a penalităţilor aferente şi/sau a unor daune materiale.

1. Forţa majoră, aşa cum este definită de lege, duce la suspendarea executării Contractului şi apără de răspundere partea care o invocă în termen.
2. Orice modificare privind clauzele prezentului Contract, în timpul executării acestuia, impune încheierea unui act adiţional, conform dispoziţiilor legale. Contractul se modifică de drept în cazul modificării legislaţiei referitoare la organizarea şi desfăşurarea studiilor universitare de doctorat. (5) Conflictele în legătură cu încheierea, executarea, modificarea, suspendarea sau încetarea prezentului Contract vor fi soluţionate pe cale amiabilă. Conflictele dintre cercetătorul postdoctorand şi şcoala postdoctorală se mediază de către CSUD. Conflictele dintre cercetătorul postdoctorand şi mentor se mediază de către CSUD. În eventualitatea în care stingerea divergenţelor nu va putea fi convenită pe cale amiabilă, soluţionarea acestora va fi realizată de către instanţa judecătorească competentă material şi teritorial, conform legii.

**Dispoziţii finale**

Art. 9. Prevederile prezentului contract se completează cu dispoziţiile Regulamentului privind organizarea și desfășurarea programelor postdoctorale de cercetare avansată al ASE- IOSUD şi cu dispoziţiile altor acte normative ce reglementează acest domeniu.

Art. 10. Calitatea de cercetător postdoctorand se menţine inclusiv pe perioada mobilităţilor interne şi internaţionale.

Art. 11. Protecția drepturilor de proprietate intelectuală asupra rezultatelor din cadrul cercetării realizate în cadrul prezentului program de studii universitare postdoctorale se asigură în conformitate cu prevederile legii.

Art.12. Valorificarea dreptului de autor și/sau a drepturilor de proprietate industrială asupra produsului sau creației originale realizate în cadrul programului se realizează conform prevederilor legislației în domeniu.

Art. 13. În conformitate cu prevederile regulamentului nr.679 din 27 aprilie 2016 privind protecția persoanelor fizice în ceea ce privește prelucrarea datelor cu cacarter personal și privind libera circulație a acestor date și de abrogare a a Directivei 95/46/CE (Regulamentul general privind protecția datelor) emis de Parlamentul European și Consiliul Uniunii cercetătorul consimte în mod expres și neechivoc ca datele cu caracter personal conţinute în prezentul contract să fie prelucrate de A.S.E. şi Ministerul Educaţiei Naţionale. A.S.E. are numărul de operator de date 19458.

Art.14. Cercetătorul postdoctorant declară că a luat la cunostinţă de prevederile art. 326 din codul penal privind falsul în declaraţii şi art. 323 din codul penal privind uzul de fals.

Art. 15. Prezentul contract s-a încheiat în patru exemplare, câte unul pentru fiecare parte contractantă şi unul pentru Școala postdoctorală,

urmând a intra în vigoare la data înmatriculării cercetătorului postdoctorand.

Academia de Studii Economice din Bucureşti

**Rector,**

Prof.univ.dr. Nicolae ISTUDOR **Cercetător postdoctorand,**

…………………………………… .......................................................................

 (Nume şi prenume)

 .........................................................

 (Semnătura)

**Director școală doctorală,**

Prof.univ. dr. …………………..….......

 (Nume şi prenume)

……………………………….……......

 (Semnătura)

**Mentor,**

Prof.univ.dr.............................................

 (Nume şi prenume)

……………………………….……......

 (Semnătura)